Pergusa järv

Pergusa järv (itaalia keeles Lago di Pergusa; kreekakeelne nimi Πυργούσσα) on järv Lõuna-Itaalias Sitsiilia maakonnas Enna provintsis, mõne kilomeetri kaugusel provintsi keskusest Ennast kagus. Pergusa järv on Sitsiilia ainus looduslik järv ja ühenduse tähtsusega ala. 670 meetri kõrgusel merepinnast asuva järve pindala on 1,83 km², suurim sügavus 12 meetrit, keskmine sügavus 3,5 meetrit, valgala suurus umbes 12 km². Tektoonilise tekkega järve vesi on kergelt soolakas. Järve ümbritseb Pergusa ringrada (Autodromo di Pergusa; tuntud ka kui Enna-Pergusa ringrada).